Euroopa Liidu Teataja L 254 , 16/09/1998 Lk 0028 - 0031



Komisjoni otsus, 4. september 1998, üleeuroopalise üldkasutatava digitaalse maismaa liikuva kärgside telefonirakenduste nõuete ühise tehnilise normi kohta, II faas (2. väljaanne) (teatavaks tehtud numbri K(1998) 2561 all) (EMPs kohaldatav tekst) (98/542/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 12. veebruari 1998. aasta direktiivi 98/13/EÜ telekommunikatsioonivõrgu lõppseadmete ja satelliitside maajaamaseadmete kohta, sealhulgas nende nõuetekohasuse vastastikuse tunnustamise kohta, [1] eriti selle artikli 7 lõiget 2, ning arvestades, et: komisjon on vastu võtnud meetmed selliste lõppseadmete tüübi kindlaksmääramise kohta, mille jaoks nõutakse ühist tehnilist normi, ning selgituse kõnealuse normi reguleerimisala kohta artikli 7 lõike 2 esimese taande kohaselt; tuleks vastu võtta vastavad ühtlustatud standardid või nende osad, millega rakendatakse ühisteks tehnilisteks normideks muudetavaid olulisi nõudeid; tootjate turulepääsu järjepidevuse tagamiseks on vaja komisjoni otsuse 96/629/EÜ [2] alusel kinnitatud seadmete kohta kehtestada üleminekusätted; otsus 96/629/EÜ tuleks alates üleminekuperioodi lõpust kehtetuks tunnistada; otsus 97/527/EÜ [3] tuleks tunnistada kehtetuks 24. oktoobril 1998; ettepanek on esitatud komiteele (ACTE) kooskõlas artikli 29 lõikega 2; käesoleva otsusega vastuvõetav ühine tehniline norm on kooskõlas ACTE arvamusega, ON VASTU VÕTNUD KÄESOLEVA OTSUSE: Artikkel 1 1. Käesolevat otsust kohaldatakse üldkasutatava telekommunikatsioonivõrguga ühendatavate lõppseadmete suhtes, mis kuuluvad artikli 2 lõikes 1 osutatud ühtlustatud standardi reguleerimisalasse. 2. Käesoleva otsusega kehtestatakse ühine tehniline norm, mis hõlmab nõudeid pidevmodulatsiooniga üleeuroopalise üldkasutatava digitaalse maismaa liikuva kärgsidevõrgu lõppseadmete telefonirakendustele, mis töötavad sagedusalas 900 MHz kanalisammuga 200 kHz ja mille edastuskanalid töötavad ajajaotusliku ühispöörduse põhimõttel. Artikkel 2 1. Ühine tehniline norm sisaldab asjaomase standardiorganisatsiooni koostatud ühtlustatud standardeid ja rakendab kohaldatavuse piires direktiivi 98/13/EÜ artikli 5 punktis g nimetatud olulisi nõudeid. Viide standardile on esitatud I lisas. Kohaldamisele kuuluvad osad on esitatud II lisas. 2. Käesoleva otsuse reguleerimisalasse kuuluvad lõppseadmed on kooskõlas lõikes 1 nimetatud ühise tehnilise normiga ning vastavad direktiivi 98/13/EÜ artikli 5 punktides a ja b nimetatud olulistele nõuetele ja kõigis muudes kohaldatavates direktiivides, eelkõige nõukogu direktiivides 73/23/EMÜ [4] ja 89/336/EMÜ [5] sätestatud nõuetele. Artikkel 3 Käesoleva otsuse artikli 1 lõikes 1 osutatud lõppseadmete puhul kasutavad direktiivi 98/13/EÜ artiklis 10 nimetatud menetlusi teostama määratud teavitatud asutused artikli 2 lõikes 1 nimetatud ühtlustatud standardi kohaldatavaid osi või tagavad nende kasutamise pärast käesoleva otsuse jõustumist. Artikkel 4 1. Otsus 96/629/EÜ tunnistatakse kehtetuks alates 4. detsembrist 1998. 2. Otsuse 96/629/EÜ kohaselt kinnitatud lõppseadmeid võib jätkuvalt siseriiklikule turule viia ja kasutusele võtta. 3. Otsus 97/527/EÜ tunnistatakse kehtetuks alates 24. oktoobrist 1998. Artikkel 5 Käesolev otsus on adresseeritud liikmesriikidele. Brüssel, 4. september 1998 Komisjoni nimel komisjoni liige Martin Bangemann [1] EÜT L 74, 12.3.1998, lk 1. [2] EÜT L 282, 1.11.1996, lk 75. [3] EÜT L 215, 7.8.1997, lk 57. [4] EÜT L 77, 26.3.1973, lk 29. [5] EÜT L 139, 23.5.1989, lk 19. -------------------------------------------------- I LISA Viide kohaldatavale ühtlustatud standardile Otsuse artiklis 2 viidatakse järgmisele ühtlustatud standardile: Euroopa digitaalne mobiilsidesüsteem (2. faas); globaalse mobiilsidesüsteemi (GSM) liikuvate jaamade ühendamisnõuded; telefonitehnika ETSI Euroopa Telekommunikatsiooni Standardiinstituut ETSI sekretariaat TBR 20, 3. väljaanne, veebruar 1998 (eessõna välja arvatud) Lisateave Euroopa Telekommunikatsiooni Standardiinstituut on tunnustatud direktiiviga 83/189/EMÜ. [1] Eespool nimetatud ühtlustatud standard on koostatud direktiivis 83/189/EMÜ sätestatud asjaomase korra kohaselt. Eespool nimetatud ühtlustatud standardi tervikteksti võib saada järgmistelt aadressidelt: Euroopa Telekommunikatsiooni Standardiinstituut 650, route des Lucioles F-06921 Sophia Antipolis Cedex | Euroopa Ühenduste Komisjon DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | või muult organisatsioonilt, kes vastutab ETSI standardite kättesaadavaks muutmise eest; selliste organisatsioonide nimekiri on Internetis (aadressil www.ispo.cec.be). [1] EÜT L 109, 26.4.1983, lk 8. -------------------------------------------------- II LISA TBR 20 kohaldatavad osad TBR 20 nõue | TBR 20 nõue | TBR 20 nõue | TBR 20 nõue | TBR 20 nõue | TBR 20 nõue | 14.4.3 | 30.1 | 30.2 | 30.3 | 30.4 | 30.5.1 | 30.6.2 | 30.7.1 | 32.2 | 32.3 | 32.4 | 32.7 | 32.8 | 32.9 | | | | | --------------------------------------------------